
			                          EXPUNERE de MOTIVE,
                            PRIVIND OPORTUNITATEA PROIECTULUI DE HOTĂRÂRE

       privind aprobarea dobândirii de către Municipiul Timişoara, a terenului situat în Timișoara str. Orșova nr.19-21, ce face obiectul renunţării la dreptul de proprietate de către S.C. MAYER S.R.L.
 
Prin adresa nr.CT2018-6247 din 04.12.2018, înregistrată la Primăria Municipiului Timişoara, de către S.C. MAYER S.R.L., reprezentată legal prin domnul Altmayer Edgar-Sorin, ne înştiinţează că, renunţă la dreptul de proprietate asupra imobilului-teren situat în Timişoara str. Orșova nr.19-21, înscris în C.F. nr.446674-Timişoara, în suprafaţă de 18 m.p.,  reprezentând teren intravilan pentru drum ;  
Prin, “Declaraţia de renunțare la dreptul de proprietate asupra unui bun imobil” autentificată sub nr.485 din 24.07.2018, la Societatea Profesională Notarială ”Muntean-Popescu”, de către Notar Public, Muntean Dorina, proprietarul tabular al imobilului-teren înscris în C.F. nr.446674-Timișoara, declară că, renunţă la dreptul de proprietate asupra acestuia, totodată declarând că, imobilul-teren, nu este grevat de sarcini ;
 În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială, înregistrată la biroul de cadastru şi publicitate imobiliară”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
	În conformitate cu prevederile art.562, alin.2 din Codul Civil, în Cartea Funciară nr.446674-Timişoara, a fost notată Declaraţia autentificată sub nr.485 din 24.07.2018, de renunţare la dreptul de proprietate, de către proprietarul tabular. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Având în vedere cele menţionate mai sus, considerăm oportun, iniţierea unui proiect de hotărâre, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara str. Orșova nr.19-21, înscris în C.F. nr.446674-Timişoara, în suprafaţă de 18 m.p. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.

			                     RAPORT de SPECIALITATE,
             privind aprobarea dobândirii de către Municipiul Timişoara, a terenului situat în Timișoara str. Orșova nr.19-21, ce face obiectul renunţării la dreptul de proprietate de către S.C. MAYER S.R.L.
 
	Având în vedere adresa nr.CT2018-6247 din 04.12.018, înregistrată la Primăria Municipiului Timişoara de către S.C. Mayer S.R.L., cu sediul în Timişoara str. Polonă nr.2, reprezentantă prin domnul Altmayer Edgar-Sorin, prin care ne înștiințează că, renunţă la dreptul de proprietate asupra imobilului-teren situat în Timişoara str. Orșova nr.19-21, înscris în C.F. nr.446674-Timişoara, în suprafaţă de 18 m.p., reprezentând teren intravilan pentru drum ; 
Având în vedere Expunerea de motive nr.SC2018-29709 din 10.12.2018, a Primarului Municipiului Timișoara ;
Având în vedere, “Declaraţia de renunțare la dreptul de proprietate asupra unui bun imobil” autentificată sub nr.485 din 24.07.2018, la Societatea Profesională Notarială ”Muntean-Popescu”, de către Notar Public, Muntean Dorina, prin care proprietarul tabular al imobilului-teren înscris în C.F. nr.446674-Timișoara, declară că, renunţă la dreptul de proprietate asupra acestuia. Totodată declară că, imobilul-teren, nu este grevat de sarcini ;
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
 În conformitate cu prevederile art.562, alin.2 din Codul Civil, în C. F. nr.446674-Timişoara, a fost notată declaraţia de renunţare. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”. 
Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este, “teren intravilan pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, în domeniul privat, a imobilului-teren situat în Timişoara, înscris în, C.F. nr.428791-Timişoara, nr. topo.23223/3/1/2, în suprafaţă de 206 m.p., reprezentând teren intravilan pentru drum, care face obiectul renunţării la dreptul de proprietate, de către S.C. MAYER S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren intravilan pentru drum.

                  DIRECTOR,				                                              CONSILIER,
      Mihai Boncea					                                  Ilie Dumbravă

